open-index/open-wikipedia-markdown huggingface dataset:
Funhouse (Pinki album)

**"Funhouse"** on Pinki 2008. aastal ilmunud viies stuudioalbum. Albumilt on singlitena avaldatud lood "So What", "Sober", "Please Don't Leave Me", "Bad Influence", "Funhouse", "I Don't Believe You" ja "Glitter in the Air". Austraalias anti kontserditurnee reklaamsinglina välja ka "Ave Mary A".

## Laulud

## "Funhouse Tour: Live in Australia"

Kontsertalbum sisaldab Austraalias Sydneys salvestatud kontsertidelt 12 lugu ning lisaks ka varem avaldamata stuudiolindistuse "Push You Away". Laulud ei ole siiski aga samad, mis stuudioalbumil. Nii leiduvad seal kaverid "Highway to Hell" (AC/DC), "Bohemian Rhapsody" (Queen) ja "Babe I'm Gonna Leave You" (Joan Baez ning hiljem Led Zeppelin) ja Pinki enda laul "U + Ur Hand", mille stuudioversioon leidub ta 2006. aastal ilmunud neljandal stuudioalbumil "I'm Not Dead". Väljaandega on kaasas ka kontsert-DVD, millel on 23 lugu ning ka muud boonusmaterjali.

## ''Deluxe''-versioon
Piiratud tiraažiga *deluxe*-versioonis, mis anti välja teraskarbis ning sisaldab ka T-särki, on 12 laulule lisatud boonusena laul "Could've Had Everything" ja video laulust "So What".
Robert Harting

**Robert Harting** (sündinud 18. oktoobril 1984) on Saksamaa kettaheitja. Ta on kettaheites kolmekordne maailmameister (2009–2013), olümpiavõitja (2012) ja kahekordne Euroopa meister (2012 ja 2014).

Harting võitis Debreceni noorte maailmameistrivõistlustel 2001 hõbemedali. Ta võitis kuni 23-aastaste Euroopa meistrivõistlustel Erfurdis 2005 kuldmedali tulemusega 64.50. Göteborgi Euroopa meistrivõistlustel 2006 Harting kvalifikatsioonist edasi ei pääsenud. Osaka maailmameistrivõistlustel 2007 võitis ta hõbeda tulemusega 66.68. Pekingi olümpiamängudel 2008 saavutas ta neljanda koha. Berliini maailmameistrivõistlustel 2009 võitis ta kuldmedali tulemusega 69.43. 2010. aastal võitis ta Euroopa meistrivõistlustel Barcelonas hõbemedali tulemusega 68,30. Londoni olümpiamängudel võitis ta kuldmedali tulemusega 68.27. Moskva maailmameistrivõistlustel 2013 võitis ta kuldmedali tulemusega 69.11. 2014. aastal Zürichis võitis ta oma teise EM-i kulla tulemusega 66.07.

2016. aasta suveolümpiamängudel Rio de Janeiros segas teda seljavalu ja ta jäi seetõttu finaalist välja, saades kvalifikatsioonis 62.21-ga 15. koha.

Harting on võitnud Saksamaa meistrivõistlused kettaheites 2007–2014. 2009. aasta IAAF-i finaalvõistlustel saavutas ta teise koha ja 2008. aasta IAAF-i finaalvõistlustel kolmanda koha. Euroopa võistkondlikud meistrivõistlused on ta võitnud 2010, 2011, 2013 ja 2014.

Hartingi isiklik rekord kettaheites on 70.66 meetrit, mis on heidetud 22. mail 2012 Turnovis ja millega ta paikneb kõigi aegade edetabelis 18. kohal. Tema isiklik rekord kuulitõukes on 18.63 meetrit, mis on tõugatud 6. juulil 2007 Gothas.

Aastatel 2012–2014 valiti ta Saksamaa aasta meessportlaseks.

Ka tema noorem vend Christoph on kettaheitja ja olümpiavõitja (2016).

## Viited

## Välislingid

* 
* INTERVJUU | Robert Harting avaldas delikaatse detaili, mis ta suurepärasele karjäärile saatuslikuks sai Delfi Sport, 13.09.2018
Naer ja pisarad (film 1913)

**"Naer ja pisarad"** on Victor Sjöströmi poolt Rootsis 1913. aastal loodud tummfilm. 

## Näitlejad
* Victor Lundberg – Drager
* Mia Hagman – Augusta
* Richard Lund – Arvid Drager
* Tutt Spångberg – Hilda, teenijanna
* Hugo Björne – Larsson
* Justus Hagman – Ferdinand
* Agnes Öberg – Arvidi pruut
* Erik Lindholm – Drageri toapoiss
* Stina Berg

## Välislingid
* "Naer ja pisarad" Rootsi filmi andmebaasis
Therèse

**"Therèse"** on Victor Sjöströmi poolt Rootsis 1916. aastal loodud tummfilm. 

## Näitlejad
* Lili Bech - Therèse
* Josua Bengtsson - detektiiv
* Lars Hanson - Gerhard
* Albin Lavén - Rell
* Albert Ståhl - Donne
* Robert Sterling - Ramb
* Mathias Taube - Kembell
* Jenny Tschernichin-Larsson - Therese ema

## Välislingid
* "Therèse" Rootsi filmi andmebaasis
Kemar Bailey-Cole

**Kemar Bailey-Cole** (sündinud 10. jaanuaril 1992) on Jamaica sprinter. 

Bailey-Cole võitis Jamaica meeskonnaga 2012. aasta Londoni olümpiamängudel ja tuli 2013. aastal Moskvas maailmameistriks 4 × 100 meetri teatejooksus.

## Isiklikud rekordid

## Viited
Naer ja pisarad

**"Naer ja pisarad"** on mitme teose pealkiri:

* **"[[Naer ja pisarad (film 1913)|Naer ja pisarad]]"**,  1913. aasta Rootsi film
* **"[[Naer ja pisarad (film 1921)|Naer ja pisarad]]"**, 1921. aasta Taani film
Liptovský Mikuláš

**Liptovský Mikuláš** (saksa keeles: *Liptau-Sankt-Nikolaus*, ungari keeles: *Liptószentmiklós*) on linn Slovakkias Žilina maakonnas, Liptovský Mikuláši ringkonna halduskeskus. Asub Váhi paremkaldal 87 km kaugusel Žilinast.

## Ajalugu
Asulat on esmamainitud 1286. aastal nime all *possessio Scentmiklos*. 1360 andis kuningas Lajos I asulale linnaõigused. 1677 sai Liptó komitaadi halduskeskuseks. 1952. aastani oli linna nimi **Liptovský Svätý Mikuláš**.

1713 hukati Liptovský Mikulášis röövlipealikust slovaki rahvuskangelane Juraj Jánošík.

19. sajandil muutus linn üheks slovaki rahvusliku liikumise keskustest, kus tegutses evangeelne slovaki intelligents.

1970. aastatel rajati linna lähedale Liptovi paisjärv.

2001. aastal olid 94% elanikest slovakid, 2,3% mustlased ja 2,1% tšehhid.

Linnas asuvad 15. sajandist pärinev Püha Nikolause roomakatoliku kirik, 18. sajandil rajatud evangeelne kirik ja sünagoog. 

Linna läbib Žilina–Košice raudtee.

## Rahvastik

## Viited

## Välislingid

*Linna koduleht
Gösta Berlingi saaga (film)

**"Gösta Berlingi saaga"** on Mauritz Stilleri poolt Rootsis 1924. aastal loodud tummfilm. 

Film tugineb Selma Lagerlöfi samanimelisele esikromaanile.

## Näitlejad
* Lars Hanson – Gösta Berling
* Greta Garbo – Elizabeth Dohna
* Sven Scholander – Sintram
* Gerda Lundequist – Margaretha Samzelius
* Ellen Hartman-Cederström – Märtha Dohna
* Mona Mårtenson – Ebba Dohna
* Torsten Hammarén – Henrik Dohna
* Jenny Hasselqvist – Marianne Sinclaire
* Sixten Malmerfelt – Melchior Sinclaire
* Karin Swanström – Gustafva Sinclaire
* Oscar Byström – patroon Julius
* Hugo Rönnblad – Beerencreutz
* Knut Lambert – Örneclou
* Svend Kornbeck – Christian Bergh
* Otto Elg-Lundberg – Samzelius

## Välislingid
Carl Friedrich Stürmer

**Carl Friedrich Stürmer** (16. september 1748 Berliin – 19. oktoober/31. oktoober 1806 Tallinn) oli Eesti vaimulik.

Ta õppis Saksamaal Jena ülikoolis pärast aastat 1765 (ei immatrikuleeritud). Tuli aastal 1766 Rapla lähedale Adilasse koduõpetajaks. Ordineeriti 9. märtsil/20. märtsil 1771 õpetajaks.

Ta oli aastatel 1771–1776 Nissi Maarja koguduse õpetaja. Aastatel 1776–1806 oli ta Harju-Madise koguduse õpetaja. Aastal 1796 sai ta Lääne-Harju praostkonna praostiks ja 15. jaanuaril/26. jaanuaril 1798 Eestimaa konsistooriumi assessoriks.

## Isiklikku
Stürmer oli kaks korda abielus. Tema esimene abikaasa oli, Hageri koguduse pastori Karl Alstadiuse tütar Anna Charlotta (neiuna Alstadius, 1753–1788), sellest abielust sündinud poeg Carl Gustav Stürmer oli Harju-Madise koguduse vikaarõpetaja. Tema teise abikaasa Christiane Charlotte isa Carl Gustav Schultz (ja ka vanaisa) olid Lääne-Nigula Püha Nikolause koguduse õpetajad, abikaasa vend Carl Gustav Schultz ja vennapoeg August Konstantin Schultz olid Kullamaa Püha Johannese koguduse õpetajad.

## Viited
Beatrice (film 1919)

**"Beatrice"** on Herbert Brenoni poolt Itaalias 1919. aastal loodud tummfilm. 

Film jutustab Dante Alighieri kohtumisest Beatrice Portinariga. Kohtumine  Firenzes jättis poeedile jälje kogu eluks.

## Näitlejad
*Francesca Bertini – Beatrice
Augusto Genina

**Augusto Genina** (28. jaanuar 1892 Rooma – 18. september 1957 Rooma) oli itaalia filmilavastaja ning produtsent, Itaalia filmi pioneere.

## Filmograafia
**[[La moglie di sua eccellenza]]* (1913)
**[[Il segreto del castello di Monroe]]* (1914)
**[[Il piccolo cerinaio]]* (1914)
**[[La parola che uccide]]* (1914)
**[[La fuga degli amanti]]* (1914)
**[[Dopo il veglione]]* (1914)
**[[L'anello di Siva]]* (1914)
**[[Lulu (film)|Lulu]]* (1915)
**[[Armukadedus (film)|Gelosia]]* (1915)
**[[La farfalla dalle ali d'oro]]* (1915)
**[[Mezzanotte]]* (1915)
**[[Doppia ferita]]* (1915)
**[[Cento H.P.]]* (1915)
**[[L'ultimo travestimento]]* (1916)
**[[Il sopravvissuto]]* (1916)
**[[Il sogno di un giorno]]* (1916)
**[[Il dramma della corona]]* (1916)
**[[La conquista dei diamanti]]* (1916)
**[[La signorina Ciclone]]* (1916)
**[[Il siluramento dell'Oceania]]* (1917)
**[[Maschiaccio]]* (1917)
**[[Lucciola]]* (1917)
**[[Il trono e la seggiola]]* (1918)
**[[Il principe dell'impossibile]]* (1918)
**[[L'onestà del peccato]]* (1918)
**[[Kalidaa - la storia di una mummia]]* (1918)
**[[L'emigrata]]* (1918)
**[[Hüvasti, noorus! (film 1918)|Addio giovinezza!]]* (1918)
**[[Femmina - Femina]]* (1918)
**[[Vaenuvõlg (film)|Debito d'odio]]* (1919)
**[[Lo scaldino]]* (1919)
**[[Lucrezia Borgia (film 1919)|Lucrezia Borgia]]* (1919)
**[[Noris]]* (1919)
**[[La donna e il cadavere]]* (1919)
**[[La maschera e il volto]]* (1919)
**[[Bel ami]]* (1919)
**[[Le avventure di Bijou]]* (1919)
**[[I due crocifissi]]* (1920)
**[[I diabolici]]* (1920)
**[[I tre sentimentali]]* (1920)
**[[La ruota del vizio]]* (1920)
**[[Moglie, marito e...]]* (1920)
**[[La douloureuse]]* (1920)
**[[Il castello della malinconia]]* (1920)
**[[L'avventura di Dio]]* (1920)
**[[L'incatenata]]* (1921)
**[[La crisi (1921 film)|La crisi]]* (1921)
**[[Un punto nero]]* (1922)
**[[La peccatrice senza peccato]]* (1922)
**[[Una donna passò]]* (1922)
**[[Lucie de Trecoeur]]* (1922)
**[[Germaine]]* (1923)
**[[Il corsaro]]* (1924)
**[[La moglie bella]]* (1924)
**[[Cirano de Bergerac]]* (1925)
**[[Il focolare spento]]* (1925)
**[[L'ultimo lord]]* (1926)
**[[Hüvasti, noorus! (film 1927)|Addio giovinezza!]]* (1927)
**[[Die Weisse Sklavin]]* (1927)
**[[Scampolo]] (1928)
**La storia di una piccola parigina* (1928)
**Liebeskarneval* (1928)
**Un dramma a sedici anni* (1929)
**La congiura delle beffe* (1929)
**Quartier Latin* (1929)
**Prix de beauté* (1930)
**Paris-Beguin* (1931)
**La femme en homme* (1931)
**Gli amanti di mezzanotte* (1931)
**Non ti scordar di me* (1935)
**La gondola delle chimere* (1936)
**Lo squadrone bianco* (1936)
**Fiori di Nizza* (1936)
**Napoli terra d'amore* (1937)
**Amore e dolore di donna* (1937)
**Castelli in aria* (1939)
**L'assedio dell'Alcazar* (1939–40)
**Bengasi* (1942)
**Cielo sulla palude* (1949)
**L'edera* (1950)
**Tre storie proibite* (1953)
**Maddalena* (1953)
**Frou-Frou'' (1955)

## Välislingid
*
Beatrice (täpsustus)

**Beatrice** võib tähendada mitut asja.
***[[Beatrice (eesnimi)|Beatrice]]** on naisenimi.
**Beatrice, eesti modell ja ettevõtja
**Beatrice (laulja), prantsuse laulja (Béatrice Poulot)
**Beatrice Arthur, USA näitleja ja laulja
**Beatrice Chebet, Keenia pikamaajooksja
**Inglise Beatrice, Inglise printsess ja Bretagne'i hertsoginna (1242–1275)
**Printsess Beatrice, Suurbritannia ja Põhja-Iirimaa Ühendatud Kuningriigi printsess (sündinud 1988)

***"Beatrice"** on mitme teose pealkiri:
** **"[[Beatrice (Haggard)|Beatrice]]"**, Henry Rider Haggardi teos (1890);
** **"[[Beatrice (film 1919)|Beatrice]]"**, 1919. aasta Itaalia film;
** **"[[Beatrice (film 1921)|Beatrice]]"**, 1921. aasta Itaalia/USA film.

## Vaata ka
*Beatrix
Ludwik Zamenhof

**Ludwik Lazarus Zamenhof** (jidišis לײזער לוי זאַמענהאָף – *Leizer Leivi Zamenhof*, poola keeles Ludwik Łazarz Zamenhof, esperantos Ludoviko Lazaro Zamenhof; 15. detsember 1859 Białystok – 14. aprill 1917 Varssavi) oli Poola juudi päritolu silmaarst ja lingvist, maailma tuntuima ja levinuima tehiskeele esperanto looja.

Esimene raamat esperanto teemal "Unua Libro" ("Esimene raamat") ilmus Zamenhofil 1887. aastal pseudonüümi Doktoro Esperanto ("doktor lootja") all. Selle psoudonüümi järgi sai ka keel nimetuse.

Ta oli abielus Klara Zamenhofiga. Neil oli kolm last: Adam, Zofia ja Lidia.

## Vaata ka
*Fundamento de Esperanto
*Ludwig Zamenhofi keskus
Läti Rahvarinne

**Läti Rahvarinne** (läti keeles *Latvijas Tautas fronte*, lühend *LTF*; vene keeles *Народный фронт Латвии*, lühend *НФЛ*) oli poliitiline organisatsioon, mis juhtis 1980. aastate lõpul ja 1990. aastate algul Läti taasiseseisvumist. Läti Rahvarinne loodi 1988. aastal ning tegutses 1993. aastani. 1989–1992 andis see läti ja vene keeles välja ajalehte Atmoda ("Ärkamine"). LTF tegi koostööd Eesti Rahvarinde ja Leedu Sąjūdisega

1993. aasta juunis toimunud Läti Seimi valimistel kogus Läti Rahvarinne 2,62% hääli ning ei ületanud valimiskünnist. Seejärel reorganiseeriti see kristlik-demokraatlikuks parteiks nimega Kristīgā Tautas partija (Kristlik Rahvapartei), mis liitus hiljem Kristlik-Demokraatliku Liiduga (Kristīgi demokratiskā savienība). Paljud endised Läti Rahvarinde liikmed on tänini Lätis olulised poliitikud.

Riias aadressil Vecpilsētas iela 13/15 tegutseb Läti Rahvarinde muuseum.
Armukadedus (film)

**"Armukadedus"** on Augusto Genina poolt Itaalias 1915. aastal loodud tummfilm. 

## Näitlejad
* Bianca Virginia Camagni – naine
* Luigi Serventi – mees
* Tranquillo Bianco

## Kirjandus
* Aldo Bernardini, Vittorio Martinelli - *Il cinema muto italiano* vol. 7, parte 1 - Roma, Nuova ERI-Edizioni RAI, 1992.
Salman Straž

**Salman Straž** (14. september 1927 Tallinn – 14. märts 1989) oli juudi rahvusest Eesti majandusteadlane.

## Haridus
Ta õppis aastatel 1934– Tallinna Juudi Eraühisgümnaasiumis. Aastal 1941 evakueerus Tatari ANSV-sse, lõpetas aastaks 1945 Kaasani Töölisnoorte 4. Keskkooli ja kaks kursust Kaasani Aviotehnikumis. Aastal 1949 lõpetas *cum laude* Tallinna Polütehnilise Instituudi majandusteaduskonnas kaubanduse ökonoomika erialal. Aastatel 1963–1966 oli aspirantuuris Eesti NSV Teaduste Akadeemia Majanduse Instituudis.

## Täiendusõpe
Üleliidulise Kaubanduskonjunktuuri Teadusliku Uurimise Instituudi Eesti filiaal 1969, 1984; Eesti NSV Statistika Keskvalitsus 1976; Moskva Majandusstatistika Instituut 1978. 

## Teaduskraad ja -kutse
Majandusteaduste kandidaat 1966; dotsent 1970; majandusteaduste doktor 1981 (Eesti NSV TA Majanduse Instituut); professor 1983. 

## Teenistuskäik
Eesti NSV Kaubandusministeeriumi vaneminstruktor, plaaniosakonna juhataja 1949–51; Tallinna Riikliku Kooperatiivkaubanduse Tehnikumi õppejõud ja käitispraktika juhataja 1951–63; TRÜ raamatupidamise osakonna õppejõud tunnitasu alusel 1955/56–1964.
TTÜs 1964–1989: statistika ja raamatupidamise kateedri õppejõud tunnitasu alusel 1964/65–66, vanemõpetaja 1966–68, dotsent 1968–75; statistika kateedri dotsent 1975–81, professor 1981–89. 

## Teadustöö põhisuunad
Eri piirkondade turusuhete, nõudluse, elatustaseme ja tarbimise statistilise analüüsi metodoloogia; elukalliduse indeksi arvutamine ja prognoosi metoodika.
Avaldas üle 80 teadus- ja õppemetoodilise publikatsiooni.

## Teadusorganisatoorne ja -administratiivne tegevus
Eesti NSV Ministrite Nõukogu partei ja riigikontrolli, samuti plaani, rahanduse ja kaubanduse osakonna inspektor, Üleliidulise Kaubanduskonjunktuuri Teadusliku Uurimise Instituudi Eesti filiaali teadusliku nõukogu liige; Eesti NSV Statistika Keskvalitsuse Teaduslik-Ekspertnõukogu elatustaseme sektsiooni ja Eesti NSV Kaubandusministeeriumi Teaduse ja Tehnika nõukogu liige; Eesti NSV teaduslik-tehnilise progressi kompleksprogrammide ”Rahvatarbekaubad ja teenused” ning ”Elatustase ja sotsiaalne areng” koostamise liige 1986–89.
Rahvasaadik Tallinna Linna Keskrajooni TS nõukogus ja alalise kaubanduskomisjoni esimees 1963–65.

## Tunnustus
* 1980 Eesti NSV Ministrite Nõukogu Arnold Veimeri nimeline preemia
* 1986 NSV Liidu Rahvamajanduse Saavutuste Näituse pronksmedal

## Kirjandus
* Tallinna Tehnikaülikooli professorid läbi aegade. TTÜ kirjastus. Tallinn 2008.
* EE 2000, 14.
* Tallinna Polütehniline Instituut 1936–1986. Tln, 1986, lk 152, 331, 335.
Piotr Małachowski

**Piotr Małachowski** (sündinud 7. juunil 1983 Żurominis) on Poola kettaheitja.

Małachowski saavutas 2001. aasta alla 20-aastaste Euroopa meistrivõistlustel Grossetos viienda koha ja 2002. aasta juunioride maailmameistrivõistlustel Kingstonis kuuenda koha. Ta oli alla 23-aastaste Euroopa meistrivõistlustel Bydgoszczis 2003 üheksas ja kaks aastat hiljem Erfurdis teine. Järgmisel aastal saavutas ta IAAF-i finaalvõistlusel ja Göteborgi Euroopa meistrivõistlustel kuuenda koha. Osaka maailmameistrivõistlustel 2007 oli ta kaheteistkümnes ja IAAF-i finaalvõistlustel kolmas.

Esimese suurvõistluste medali võitis Małachowski 2008. aasta Pekingi olümpiamängudel, heites 67.82 meetrit ja saavutades Gerd Kanteri järel teise koha. Sama aasta sügisel oli ta IAAF-i finaalvõistlustel teine. 2009 võitis ta Euroopa võistkondlikel meistrivõistlustel kuldmedali.

Berliini maailmameistrivõistlustel 2009 võitis ta hõbemedali Poola rekordiga 69.15 m; Robert Harting möödus temast seal viimase heitega, heites 69.43. IAAF-i finaalvõistlused lõpetas ta kolmanda kohaga. Ta võitis Euroopa meistrivõistlustel Barcelonas kuldmedali tulemusega 68.87 m. Taegu maailmameistrivõistlustel oli ta üheksas ja Londoni olümpiamängudel viies.

2013. aasta maailmameistrivõistlustel võitis Małachowski Hartingu järel hõbemedali tulemusega 68.36 m.

2015. aasta maailmameistrivõistlustel Pekingis võitis Małachowski tulemusega 67.40 kuldmedali. Harting neil võistlustel ei osalenud.

2016. aasta suveolümpiamängudel Rio de Janeiros võitis ta 67.55-ga karjääri teise olümpiahõbeda.

Małachowski isiklik rekord on 8. juunil 2013 Hengelos heidetud 71.84 meetrit.

## Viited

## Välislingid

*
Potomac

**Potomac** [pöt'oumök] on jõgi Ameerika Ühendriikides. See läbib Washingtoni ja suubub Chesapeake'i lahte. Jõe pikkus on umbes 652&nbsp;km. 

## Viited

## Välislingid
Potomac (täpsustus)

**Potomac** võib tähistada mitut asja:

* **[[Potomac]]** on jõgi USAs
* **[[Potomac (Illinois)|Potomac]]** on küla USAs Illinoisi osariigis
* **[[Potomac (Maryland)|Potomac]]** on piirkond USAs Marylandi osariigis
* **[[Potomac (Virginia)|Potomac]]** on endine linn USAs Virginia osariigis
Stadium of Light

**Stadium of Light** on jalgpallistaadion Sunderlandis Suurbritannias. 

Staadion on Inglismaa kõrgliiga klubi Sunderland AFC kodustaadion. 

Staadion avati aastal 1997 ja mahutab 49 000 pealtvaatajat.
Võtmete allkirjastamise pidu

**Võtmete allkirjastamise pidu** ehk **võtmepidu** (inglise keeles *key signing party*) on üritus, kus inimesed vahetavad näost näkku kohtudes oma PGP-võtmete sõrmejälgi, et moodustada krüpteeritud ja signeeritud suhtluse tarvis rohujuure tasandi usaldusvõrgustikk. Allkirjastamispeo raames veendutakse enamasti isikut tõendavaid dokumente kontrollides, et võtit omav isik on reaalselt konkreetse võtme omanik ning allkirjastatakse selle kinnituseks üksteise avalikud võtmed.

Enamasti ei allkirjastata võtmevahetuse operatiivsuse ja turvalisuse huvides avalikke võtmeid allkirjastamispeo ajal, vaid pärast seda. Kohapeal vahetatakse pigem sedeleid oma võtmete andmetega. Pärast allkirjastamist laaditakse võtmed üles avalikesse võtmeserveritesse, mille abil saab seejärel veenduda, et sinule saadetav kiri pärineb reaalselt usaldusvõrgustikus olevalt inimeselt, ja kirja saab krüpteerida nii, et seda saab lugeda ainult usaldusvõrgustikus olev adressaat.

## Vaata ka
*Krüptopidu

## Välislingid
*Võtmete allkirjastamise pidu (Krüptopeo lehelt)
St Mary's Stadium

**St Mary's Stadium** on jalgpallistaadion Southamptonis Suurbritannias. 

See on Inglismaa kõrgliiga klubi Southampton FC kodustaadion. 

Staadion avati aastal 2001 ja mahutab 32 689 pealtvaatajat.
The Hawthorns

**The Hawthorns** on jalgpallistaadion Suurbritannias West Midlandsi linnkrahvkonnas West Bromwichis. 

See on Inglismaa kõrgliiga klubi West Bromwich Albion FC kodustaadion. 

Staadion avati 1900. aastal ja mahutab 26 272 pealtvaatajat.
Cletus Spuckler

**Cletus Spuckler** on joonissarja "Simpsonid" tegelane. Tal on naine Brandine, kellega on neil väga palju lapsi. Nad elavad Springfieldi äärel metsas.Cletust kujutatakse sarjas kui maakat.
Britannia staadion

**Britannia Stadium** on jalgpallistaadion Stoke-on-Trentis Suurbritannias. 

Staadion on Inglismaa kõrgliiga klubi Stoke City FC kodustaadion. 

Staadion avati aastal 1997 ja mahutab 27 740 pealtvaatajat.
Brendan Rodgers

**Brendan Rodgers** (sündinud 26. jaanuaril 1973 Carnloughis) on põhjaiiri jalgpallitreener ja endine jalgpallur.

Aastatel 2012–2015 töötas Rodgers Liverpooli peatreenerina.

Aastatel 2016–2019 juhendas ta Šotimaa kõrgliigaklubi Celtic, kellega tuli kaks korda Šotimaa meistriks.

Alates 2019. aasta veebruarist oli ta Inglismaa kõrgliigaklubi Leicester City peatreener. 2021. aastal võitis ta klubiga Inglismaa karikavõistlused ja superkarikafinaali.

2023. aasta juunis sai ta taas Celticu peatreeneriks.
Marissa Mayer

**Marissa Ann Mayer** (sündinud 30. mail 1975 Wausaus Wisconsini osariigis USAs) on USA infotehnoloogiaettevõtte Yahoo! president ja tegevjuht. Enne seda oli ta pikka aega üks Google'i tippjuhte ja peamisi kõneisikuid. 

2012. aastal oli ta ajakirja Fortune Ameerika mõjukaimate naisettevõtjate edetabelis 14. kohal. 2013. aastal oli ta ajakirja Time maailma 100 mõjukaima inimese loendis.

## Viited
Daniel Day-Lewis

**Daniel Michael Blake Day-Lewis** (sündinud 29. aprillil 1957 Londonis) on juudi päritolu Inglise näitleja, kel on nii Briti kui ka Iiri kodakondsus. 

Londonis sündinud ja kasvanud Day-Lewis on Suurbritannia poeet-laureaadi Cecil Day-Lewise ja näitleja Jill Balconi poeg ning Ameerika näitekirjaniku Arthur Milleri väimees. Ehkki ta sai klassikalise näitlejahariduse Bristol Old Vicis, peetakse teda meetodinäitlejaks ning ta on tuntud rollide põhjaliku ja pühendunud uurimise poolest. Sageli jääb ta rolli kogu filmimise ajaks, isegi kui see avaldab halba mõju ta tervisele. Ta on ka üks tänapäeva filmitööstuse valivamaid näitlejaid, kes on 1998. aastast mänginud vaid viies filmis, nii et filmide vahele võib jääda kuni viis aastat.

Day-Lewis on oma põlvkonna kiidetumaid näitlejaid, kes on teeninud arvukalt auhindu, sealhulgas kolm Oscarit parima näitleja kategoorias: Christy Browni rolli eest 1989. aasta filmis "Minu vasak jalg" ("My Left Foot"), Daniel Plainview' rolli eest 2007. aasta filmis "There Will Be Blood" ja Abraham Lincolni rolli eest 2012. aasta filmis "Lincoln". Ta on üks kolmest meesnäitlejast, kes on pälvinud kolm Oscarit (teised kaks on Walter Brennan ja Jack Nicholson) ning ainus meesnäitleja, kes on saanud kolm Oscarit peaosatäitjana. Day-Lewis on võitnud ka neli BAFTA auhinda parima näitlejana, kolm Screen Actors Guildi auhinda, kolm kriitikute auhinda (Critics' Choice Movie Awards) ning kaks Kuldgloobust.

## Filmograafia

### Filmid

### Teleseriaalid

## Viited

## Välislingid

* 
* 
* Day-Lewise pikem biograafia
Tea Party

**Tea Party** võib tähendada mitut asja:

*Tea Party liikumine
*Tea Party (singel), Kerli Kõivu singel
*The Tea Party, Kanada ansambel
Rand Paul

**Randal Howard Paul** (sündinud 7. jaanuaril 1963 Pittsburghis Pennsylvanias) on USA senaator Kentucky osariigist. Ta on USA Vabariikliku Partei liige ning endise Texase senaatori ja presidendikandidaadi Ron Pauli poeg. 

Esimest korda pälvis ta üleriigilist tähelepanu 2008. aastal, kui esines poliitiliste kõnedega oma isa toetuseks, kes kandideeris Vabariikliku Partei presidendikandidaadiks. Rand Paul on esimene USA senaator, kes on olnud Esindajatekojas ametis samal ajal oma vanemaga.

Duke'i Ülikooli meditsiinikooli lõpetanud Paul töötas silmaarstina Bowling Greenis Kentucky osariigis 1993. aastast ja asutas 2007. aasta detsembris oma kliiniku. 1994. aastal rajas ta Kentucky maksumaksjate ühingu, mida juhib tänini.

2010. aastal kandideeris Paul Vabariikliku Partei liikmena senatisse kohale, mille jättis vabaks pensionile läinud senaator Jim Bunning Kentuckyst. Paul võitis Kentucky osariigi riigisekretäri Trey Graysonit esimeses voorus. Ehkki ta polnud varem olnud ühelgi poliitilisel ametikohal, võitis ta ka Kentucky peaprokuröri Jack Conwayd. Tea Party liikumise pooldajana on ta avalikult toetanud poliitiliste ametikohtade maksimumaegade kehtestamist, tasakaalustatud riigieelarvet ning föderaalkulutuste ulatuslikku kärpimist ja maksude langetamist. Ta on saanud tuntuks sõltumatute seisukohtade poolest paljudel poliitilistel teemadel, väideldes tihti nii vabariiklaste kui ka demokraatidega.

## Viited
Shonda Rhimes

**Shonda Lynn Rhimes** (sündinud 13. jaanuaril 1970 Chicagos) on USA stsenarist, telerežissöör ja teleprodutsent. Kõige laiemalt tuntakse Rhimesi meditsiiniteemalise telesarja "Grey anatoomia" ("Grey's Anatomy") looja, põhistsenaristi ja tegevprodutsendina. Tema loodud on ka selle järjeseriaal "Erapraksis" ("Private Practice").

2007. aasta mais nimetas ajakiri Time Rhimesi ühena 100 inimesest, kes aitavad kujundada maailma. Rhimes oli ka arstisarja "Off the Map" produtsent ning arendas välja ABC telesarja "Skandaal", mis esilinastus 2012. aasta 5. aprillil.

## Viited
Me and Bobby McGee

**"Me and Bobby McGee"** on Kris Kristoffersoni ja Fred Fosteri kirjutatud laul. Laulu originaalesitaja oli Roger Miller. 

Lisaks Kristoffersoni esitusele on tuntuim Janis Joplini versioon koos ansambliga Full Tilt Boogie Band. Ansambel hakkas albumit salvestama 1970. aasta septembris, kuid Joplin suri oktoobris enne albumi valmimist. Siiski oli selleks ajaks jõutud salvestada piisavalt materjali, et kolm kuud hiljem jaanuaris 1971 anti välja Joplini teine stuudioalbum "Pearl". Selle albumi esimese singlina anti välja just "Me and Bobby McGee" ja sellest singlist sai USA-s edetabeli Billboard Hot 100 läbi aegade teine singel, mis pärast laulja surma 1971. aastal jõudis selles edetabelis esikohale (esimene oli Otis Reddingi "(Sittin' On) The Dock of the Bay"). Laulu algses versioonis on Bobby naine, Joplini versioonis ja ka hilisemates naislauljate esitatud versioonides aga mees.

1971. aastal avaldati laul ka Jerry Lee Lewise esituses kahe poolega singlil koos lauluga "Would You Take Another Chance". Singel ise jõudis Billboardi kantrimuusika edetabelis esikohale, popmuusika edetabelis jäi "Me and Bobby McGee" laeks 40. koht. 

Laulu on salvestanud ja/või esitanud veel väga paljud artistid, näiteks: Gordon Lightfoot, Kenny Rogers & The First Edition, Bill Haley & His Comets, Jerry Lee Lewis, The Grateful Dead, Waylon Jennings, Willie Nelson, Johnny Cash, The Platters, Chet Atkins, Olivia Newton-John, Gianna Nannini ("Io e Bobby McGee"), Jussi Raittinen (soomekeelne "Mie ja Bobby McGee"), Joan Baez, Melissa Etheridge, LeAnn Rimes, Jennifer Love Hewitt, Pink, Dolly Parton ja Tori Amos. Kontsertidel koos Kristoffersoniga on seda esitanud näiteks Rita Coolidge ja Sheryl Crow.

Janis Joplini esitatud versioon jõudis 2004. aastal koostatud Rolling Stone'i kõigi aegade 500 parema laulu edetabelis 148. kohale.
Boleyn Ground

**Boleyn Ground** (ka **Upton Park**) on jalgpallistaadion Suurbritannias Londonis.  Staadion avati 1904. aastal ja mahutab 35 016 pealtvaatajat. See on Inglismaa kõrgliiga klubi West Ham United FC kodustaadion.
Abdullah Öcalan

**Abdullah Öcalan** (ka **Apo** (lühend nimest Abdullah ja "onu" kurdi keeles; sündinud 4. aprillil 1948) on üks Türgis 1978. aastast tegutseva paramilitaarse ja rahvusvaheliselt (sealhulgas ÜRO, NATO, USA ja ELi poolt) terroristlikuks peetud organisatsiooni Kurdistani Tööpartei loojaid.

1999. aastal arreteerisid Türgi julgeolekujõud Öcalani Keenia pealinnas Nairobis ning viisid Türki, kus ta mõisteti surma karistusseadustiku paragrahvi 125 alusel, mis käsitleb relvastatud jõukude loomist. Kohtuotsus muudeti eluaegseks vangistuseks, kui Türgi kaotas surmanuhtluse, püüdes saada Euroopa Liitu. 1999–2009 oli ta üksikvangistuses İmralı saarel Marmara meres. Öcalan on tunnistanud, et Kurdi Tööpartei on vägivaldne, kuid tema sõnul relvastatud vastuhakk ei aidanud ning Kurdistani küsimusele tuleks leida poliitiline lahendus. Konfliktis Türgi ja Tööpartei vahel on hukkunud üle 40 000 inimese, sealhulgas Tööpartei liikmed, Türgi sõjaväelased ja tsiviilisikud, nii kurdid kui ka türklased.

Öcalanil on ilmunud üle 40 raamatu. Neist neli on ilmunud tema vangistuse jooksul, viimati 2012. aastal.

## Viited
Priidu Priks

**Priidu Priks** (sündinud 30. märtsil 1937 Tartus) on energeetik ja poliitik, endine Eesti Vabariigi Ülemnõukogu liige.

Ta sündis Tartus, tema isakodu oli Palamusel. Aastast 1949 elab Kohtla-Järvel, kus ta lõpetas üldhariduskooli. Pärast seda lõpetas ta tehnikumi ja teenis Nõukogude armees. Seejärel töötas ta 12 aastat Kohtla-Järve soojuselektrijaamas. Aastatel 1972–1990 töötas ta peaenergeetikuna Estonia kaevanduse rikastusvabrikus.

Aastatel 1990–1992 oli ta Eesti Vabariigi Ülemnõukogu saadik. 20. augustil 1991 hääletas ta Eesti iseseisvuse taastamise poolt.

Ta pole NLKP ridadesse kuulunud. 8. septembrist 1990 on ta Eesti Sotsiaaldemokraatliku Partei liige; aastal 1992 kandideeris ta VII Riigikogu koosseisu (valimisliidu "Mõõdukad" ridades), kuid ta ei osutunud valituks.

## Tunnustus
* 2002 – Riigivapi V klassi teenetemärk
* 2006 – Riigivapi III klassi teenetemärk

## Isiklikku
Tema õde oli muusikateadlane ja pedagoog Tiina Jaaksoo (1939–2016), õemees Ülo Jaaksoo on informaatikateadlane.

## Kirjandus
* Leninlik Lipp 3. märts 1990 (lk. 3)
Chonchette

**"Chonchette"** on Paolo Trinchera poolt Itaalias 1918. aastal loodud tummfilm. 

## Näitlejad
*Lucy Di San Germano – Giulietta
*Luisa Benelli – Chonchette
*Roberto Villani – kolonel Ducatel
*Carmen Casarotti
*Elisa Finazzi
*Oreste Visalli
Tiziani modell

**"Chonchette"** on Paolo Trinchera poolt Itaalias 1921. aastal loodud tummfilm. 

## Näitlejad
*Yvonne De Fleuriel – Lucette
*Mario Voller-Buzzi – Paul Martin
*Tranquillo Bianco – Tiziano
*Émile Vardannes – Dordier, kunstnik
*Felice Minotti – Jack White
Rolling Stone'i kõigi aegade 500 parema laulu loend

**Rolling Stone'i kõigi aegade 500 parimat laulu** (Rolling Stone's 500 Greatest Songs of All Time) on ajakirja Rolling Stone numbris 963, mis ilmus 9. detsembril 2004, avaldatud edetabel ajakirja arvates kõigi aegade parimatest lauludest. Tabel avaldati aasta pärast parimate albumite edetabelit.

2010. aasta mais avaldati nimekirja uus versioon, millesse on lisandunud ka 26 uut, põhiliselt pärast 2000. aastat ilmunud laulu. Varem ilmunud lugudest on sinna edetabelisse lisandunud üksnes "Juicy", mille esitaja oli The Notorious B.I.G., ja "Big Pimpin'", mille esitaja oli Jay-Z; need lood avaldati vastavalt 1994. ja 1999. aastal. Kogu edetabeli 25 parimat lugu jäid samaks ning ainus uus lugu, mis jõudis saja parima hulka, oli Gnarls Barkley "Crazy" 100. kohal.

## 2004. aasta edetabel

## 2010. aasta edetabel
### Uued laulud
Kaks krutsifiksi

**"Kaks krutsifiksi"** on Augusto Genina poolt Itaalias 1920. aastal loodud tummfilm. 

## Näitlejad
*Italia Almirante Manzini – Clio
*Alberto Pasquali – Silvestro Vardi
*Ettore Piergiovanni – Corrado Vardi
*Leone Papa – tobuke
Jan Eliasson

**Jan Kenneth Eliasson** (sündinud 17. septembril 1940 Göteborgis) on Rootsi diplomaat. Aastatel 2012–2016 oli ta ÜRO asepeasekretär.

Eliasson on Rootsi Sotsiaaldemokraatliku Partei liige.

Diplomaatilist karjääri alustas ta 1965. aastal, kui asus Rootsi välisministeeriumi teenistusse. Aastail 1982–1983 oli ta Rootsi peaministri Olof Palme diplomaatiline nõunik, aastail 1983–1987 välisministeeriumi poliitikaasjade peadirektor, aastail 1988–1992 Rootsi Kuningriigi alaline esindaja ÜRO juures, aastail 1992–1994 ÜRO humanitaarasjade asepeasekretär ja hädaolukordade koordinaator, aastail 1994–1999 Rootsi välisministeeriumi alam-riigisekretär, 2000–2005 Rootsi suursaadik Ameerika Ühendriikides.

13. septembrist 2005 kuni 11. septembrini 2006 oli ta ÜRO Peaassamblee president, 24. aprillist kuni 6. oktoobrini 2006 Rootsi välisminister Göran Perssoni valitsuses. 1. juulist 2012 kuni 31. detsembrini 2016 oli ta ÜRO asepeasekretär.

## Tunnustus
* 1995 Valgetähe I klassi teenetemärk

## Viited

## Välislingid

* ÜRO Peaassamblee president
Everyday

*everyday.ee, veebiportaal
*"Everyday", Bon Jovi laul
*"Everyday", Buddy Holly laul
*"Everyday", OMD laul
*"Everyday", Phil Collinsi laul
*"Everyday", Ringo Starri laul
*"Everyday", Scatman Johni laul
*"Everyday", Slade'i laul
*"Everyday", Dave Matthews Bandi album (2001)
Cardiff City Stadium

**Cardiff City Stadium** on Walesis Cardiffis asuv staadion. See on jalgpalliklubi Cardiff City FC kodustaadion. Staadionit kasutab ka Walesi jalgpallikoondis. Minevikus on Cardiff City Stadium olnud ka koduks ragbiklubile Cardiff Blues. Cardiff City Stadium mahutab 26 828 inimest ja on suuruselt teine staadion Walesis.
Premier League'i hooaeg 2013–2014

**Premier League'i hooaeg 2013–2014** oli Inglismaa Premier League'i 22. hooaeg. Hooaeg algas 17. augustil 2013 ja lõppes 11. mail 2014. Manchester United oli tiitlit kaitsev meister. Liiga meistriks tuli Manchester City.

Liiga hooajal osales 20 meeskonda: 17 klubi eelmisest hooajast ja kolm klubi Inglismaa jalgpalli esiliigast, mis kindlustasid endale edasipääsu kõrgliigasse. Meeskondade Wigan Athletic, Reading ja Queens Park Rangers asemel uuel Premier League'i hooajal mängisid Cardiff City, Hull City ja Crystal Palace. Cardiff City jaoks on tegu nende esimese hooajaga Inglise kõrgliigas pärast 51-aastast pausi.

## Klubid

Järgmised 20 klubi mängisid Premier League 2013–2014 hooajal:

## Tulemused
Manchester City kindlustas liiga meistritiitli viimases voorus 2:0 võiduga West Ham Unitedi üle. Meeskond lõpetas hooaega 86 punktiga, teisel kohal oli Liverpool (84 punkti) ja kolmandal - Londoni Chelsea (82). Eelmise hooaja meister, Manchester United, lõpetas hooaja 7. kohal.

Hooaja tulemuste põhjal lahkusid liigast Cardiff City, Fulham ja Norwich City.

Liiga parimaks väravakütiks tuli 31 väravaga Luis Suárez. Crystal Palace treener Toni Pulis nimetati hooaja parimaks peatreeneriks.
KC Stadium

**KC Stadium** on jalgpallistaadion Suurbritannias Kingston upon Hullis. 

Staadion on koduks Inglismaa jalgpalli kõrgliiga klubile Hull City FC ja ragbiklubile Hull FC. Staadion avati aastal 2003 ja mahutab 25 586 pealtvaatajat.
Rahvapill

**Rahvapill** on mingi rahva (nt eesti talurahva) enda loodud põline muusikariist. Lihtsaid puhkpille mängiti karja hoides, õitsitule ääres ning kiigel. Suurtel rahvapidudel oli juba 16. sajandist levinud torupili kasutamine. Lääne-Eestile olid iseloomulikud moldpill, parmupill ja hiiu kannel.  

## Eesti rahvapille
*Heinapill
*Hiiu kannel
*Huik
*Jauram
*Kannel
*Karjapasun
*Kilk
*Lehepill
*Lõõtspill
*Moldpill
*Pardipill
*Parmupill
*Põispill
*Põsepill
*Roopill
*Sarvepill
*Setu kannel
*Sikusarv
*Torupill
*Vilepill

## Viited
Prooksüdant

**Prooksüdant** on keemiline aine, mille molekul on võimeline sobivate tingimuste korral eukarüootsetes organismides oksüdatiivset stressi indutseerima.

Prooksüdantide piisava olemasolu korral organismides indutseeritakse oksüdatiivset stressi, kas tekitades rakuvälist oksüdatiivset stressi (ROS) või inhibeerides kehasiseseid antioksüdantseid süsteeme. Prooksüdantide toimel võib kahjustuda organismi homöostaas, ning tekkinud oksüdatiivne stress võib omada toksilist toimet rakkudele ja põhjustada rasvade, valkude, nukleiinhapete ja paljude teiste ainete oksüdeerumist, mille tulemusel võivad tekkida organismides patoloogilised muutused ja haiguslikud seisundid. Prooksüdant on võimeline loovutama hapnikku, liitma vesinikku ja negatiivseid elektrone.

## Liigitus
### Sisemised allikad
*homotsüsteiin, p53 (valk p53), C-reaktiivne valk, põletikulised protsessid, tsütokiinid, tsütokroom P450 ja paljud teised.

### Välised allikad
#### Vitamiinid
Vitamiinid ja nende derivaadid, steroisomeerid, vitameerid jms, mis toimivad organismides redutseerijana võivad (peamiselt *[[in vitro]]*) katsed) olenevalt organismidest, rakkudest ja rakusisesest keskkonnast (molekulid, aatomid, käimasolevad protsessid jpm) käituda ka prooksüdantidena.

*retinoidid 
*C-vitamiini käitumiseks prooksüdandina loetakse obligatoorseks lisandiks metalliioonide olemasolu (nt raud jt)
*tokoferoolid – olenevalt kogustest võivad ka tokoferoolid, osaledes nii rakkude signalisatsioonis kui ka geenide ekspressiooni regulatsioonis, käituda prooksüdantidena;
*K-vitamiini vitameerid on võimelised prooksüdantidena käituma;
*Karotenoidid jt.

#### Onkoteraapia
Prooksüdandid on ka mitmed kasvajavastased keemiaraviained, mille lõimumisel DNAga luuakse rakuvälist oksüdatiivset stressi. Keemiaravis kasutatavad prooksüdantset toimet omavad peamisteks ravimiteks on kasvajavastased antibiootikumid – doksorubitsiin, bleomütsiin ja alküleerivatest ainetest tsisplatiin.

#### Prooksüdantsed keemilised ained
Prooksüdandina käituvad (Fentoni reaktsiooni,Haberi-Weissi reaktsiooni jt kaudu) ka
* arseen, elavhõbe, kaadmium, kloor, kroomium, mangaan, nikkel, raud, tina, vask, paljud keskkonnamürgid jms.

## Vaata ka
*Antioksüdant
*Fagotsüüt
*Fentoni reaktsioon
**[[Glutaredoxin system]]*
*Haberi-Weissi reaktsioon
*Hemoglobiin
*Oksüdeerija
*Rakuline immuunsus
**[[Thioredoxin system]]*
*Vaba radikaal

## Viited
Selhurst Park

**Selhurst Park** on jalgpallistaadion Londonis Suurbritannias. Staadion on koduks Inglismaa kõrgliiga klubile Crystal Palace F.C. Staadion avati 1924. aastal ja see mahutab 26 309 pealtvaatajat.

Staadion on varem olnud koduväljakuks ka klubidele Charlton Athletic F.C. ja Wimbledon F.C.
Surrender

**Surrender** (inglise keeles 'alistumine, loobumine') on mitme teose pealkiri.
***"[[Surrender (Billy Talenti laul)|Surrender]]"**, Billy Talenti laul
***"[[Surrender (Cheap Tricki laul)|Surrender]]"**, Cheap Tricki laul

***"[[Surrender (1987. aasta film)|Surrender]]"**, 1987. aasta komöödiafilm
Ohio (täpsustus)

**Ohio** on mitme asja nimi:
***[[Ohio jõgi]]** on Mississippi lisajõgi.
***[[Ohio]]** on USA 17. osariik aastast 1803.
***[[439 Ohio]]** on asteroid.
***"[[Ohio (Crosby, Stills, Nash & Youngi laul)|Ohio]]"** on Crosby, Stills, Nash & Youngi laul.

## Vaata ka
*Ohio maakond
Christian Benteke

**Christian Benteke Liolo** (sündinud 3. detsembril 1990 Kinshasas) on Belgia jalgpallur, kes mängib ründajana Major League Socceri klubis D.C. United ja Belgia jalgpallikoondises.

## Klubikarjäär
Aastatel 2012–2015 mängis ta Aston Villas, aidates meeskonna FA Cup'i finaali.

Christian Benteke perekond kolis Sairist Belgiasse Mobutu Sese Seko režiimi ajal.

Hooajal 2015–2016 mängis ta Liverpoolis ja aastatel 2016–2022 Crystal Palace'is.

## Koondisekarjäär
Ta kuulus Belgia noortekoondisse 2007. aasta noorte maailmameistrivõistlustel Lõuna-Koreas, kus ta tegi kaasa kolmes mängus ja lõi ühe värava.

Debüüdi Belgia rahvuskoondises tegi ta 19. mail 2010 sõprusmängus Bulgaaria vastu. Esimese värava rahvuskoondises lõi ta 15. augustil 2012 mängus Hollandi vastu.

Ta jäi 2014. aasta maailmameistrivõistlustest vigastuse tõttu eemale.

Ta kuulus Belgia koondisse 2016. ja 2021. aasta Euroopa meistrivõistlustel.

## Viited

## Välislingid
Runaway

## Albumid
*"Runaway" on Carola Häggkvisti album
*"Runaway" on Jim Carrolli album, selle albumi nimilaulu kohta vaata artiklit Runaway (Del Shannoni laul)

## Laulud
*"Runaway" on Bon Jovi laul
*"Runaway" on ansambli The Corrs laul
*"Runaway" on Del Shannoni laul
*"Runaway" on Groove Coverage'i laul 
*"Runaway" on Jamiroquai laul
*"Runaway" on Janet Jacksoni laul
*"Runaway" on Kanye Westi laul
*"Runaway" on Linkin Parki laul
*"Runaway" on Pinki laul
*"Runaway" on laul, millega Sahlene esindas Eurovisioni lauluvõistlusel Eestit.
*"Runaway" on Status Quo laul
Ülo Kaadu

**Ülo Kaadu** (11. oktoober 1957 Tallinn – 3. august 2013 Kotka) oli eesti viiuldaja.

Ta lõpetas aastal 1976 Tallinna Muusikakeskkooli (Ivi Tiviku õpilasena), 1981 viiuldajana Tallinna Riikliku Konservatooriumi (Vladimir Alumäe ja Endel Lippuse juhendamisel) ning 1983 assistentuuri Moskva Riiklikus Konservatooriumis (Jevgenia Tšugajeva juhendamisel).

Ta oli kahe vabariikliku viiuldajate konkursi (1975 ja 1981) laureaat ning üleliidulise viiuldajate konkursi (1985) diplomand.

Ta oli 1980. aastatel ERSO kontsertmeister, esinedes nii siis kui ka hiljem ERSO ees solistina. Aastast 1989 töötas ta Kotka Linnaorkestri kontsertmeistrina. Lisaks osales ta aastal 1999 loodud uue orkestri *Kymi Sinfonietta* tegevuses, eriti keelpillirühma kõla kujundamises. Alates 1989. aastast elas ta koos abikaasa ja lastega Kotkas.

Eestis esines ta solistina mitme orkestri ees ja kammermuusikuna festivalidel. Kammermuusikuna on tema esinemisi ka salvestatud.

Ta suri pärast rasket haigust.

## Viited

## Välislingid
*Foto
Jüri Reinson

**Jüri Reinson** (sündinud 11. septembril 1948 Tõhelas) on eesti poliitik ja majandijuht.

Ta on õppinud Tõhela algkoolis ja Tõstamaa Keskkoolis, mille lõpetas aastal 1967. Pärast teenistust Nõukogude sõjalaevastikus asus ta 1970. aastal õppima Eesti Põllumajanduse Akadeemiasse, mille lõpetas 1975. aastal agronoom-ökonomisti kvalifikatsiooniga.

Pärast EPA lõpetamist töötas ta lühikest aega zootehnikuna Eesti Loomakasvatuse ja Veterinaaria Instituudis ja osakonnajuhatajana Sootaga sovhoosis. Aastast 1976 on ta pärnakas. Ta töötas Audru sovhoosis vanemagronoomina ja 6 aastat osakonnajuhatajana ning seejärel 4 aastat Pärnu Metsamajandis metsavahina. Seejärel töötas ta 2 aastat Kalevipoja kolhoosis peaökonomistina, seejärel tegid Tõhela inimesed oma kolhoosi ja valisid ta kolhoosi esimeheks, kus ta töötas aastani 1990.

Aastatel 1990–1992 oli ta Eesti Vabariigi Ülemnõukogu saadik. 20. augustil 1991 hääletas ta Eesti iseseisvuse taastamise poolt. Ta oli ka Põhiseaduse Assamblee liige.

## Tunnustus
* 2002 Riigivapi V klassi teenetemärk
* 2006 Riigivapi III klassi teenetemärk

## Kirjandus
* Pärnu Postimees 13. märts 1990 (lk. 3)
Ahto Levi

**Ahto Levi** (kodanikunimi **Levi Lippu**; 18. juuni 1931 Kuressaare – 20. jaanuar 2006 Moskva) oli eesti päritolu vene kirjanik.

Ta õppis aastatel 1938–1944 Kaali ja Kuressaare algkoolis. 1944. aastal jooksis ta kodust ära ja põgenes Saksamaale, kus seikles Flensburgis ja Augsburgis; 1944–1945 oli ta Saksa lennuväe abiteenistuses. Ta istus pisikuritegude eest Brandenburgi vanglas

Ta repatrieerus 1947. aastal Eestisse. Kui ta jõudis tagasi Saaremaale, siis selgus, et tema pere oli põgenenud 1944. aastal Rootsi (ema Helmi Lippu 1908–1993, vend Eino Lippu 1936–2021, õde Tiiu Lippu sündinud 1942; elasid Boråsis). Ta sattus uuesti kuritegelikule teele.

Aastad 1948–1963 möödusid tal vanglates ja vangilaagrites, ta oli Tomski, Kaluga ja Kirovogradi jm vanglates ja laagrites. Ta põgenes korduvalt, oli 1950. aastate keskel illegaalina Eestis, pärast tema tabamist pikendati põgenemiste eest ta karistusaega.

Pärast vabanemist elas ta Moldaavias. Aastatel 1965–1967 töötas ta geoloogiaekspeditsioonidel Karpaatides ja 1967–1968 kalurina Sahhalinil.

## Looming
1968. aastast oli ta kutseline kirjanik Moskvas; samal aastal ilmus tema autobiograafiline romaan "Записки Серого Волка" (Moskva 1968, kirjutatud vangilaagris; eesti keeles "Halli hundi päevik" (1973); ilmus ka läti, soome, saksa, gruusia, slovaki, ungari, tšehhi, ukraina, bulgaaria, poola, moldova ja muudes keeltes (kokku 16 keeles). 1971. aastal valmis Mosfilmis selle romaani põhjal film "Tagasipöördumine ellu" (peaosas Leonhard Merzin).

Järgnesid romaanid "Fortuuna naeratus" (1973), "Põgeneda oma varju eest" (1979; läti keeles Riias 1989) ja Tartu-aineline "Poolel teel" (1988); kaks viimast teost valmisid Tartus. Lapsepõlvest jutustab romaan "Niisugune naljakas kuningas" (1988). Kõik need teosed on kirjutatud vene keeles. 1996. aastal ilmus Tallinnas "Valdemor: lugu varaste elust".

Ahto Levi elas elu lõpus vaheldumisi Tartus ja Moskvas.

## Kirjandus
*Vello Lään. "Kes on kes? Kes on kus? Kaugete maade eestlased. Lühielulood". Olion 2011
*Olev Remsu. "Meie absoluutselt kordumatu Ahto Levi". Eesti Päevaleht, 21. september 2023 (digiväljaandes 19. september 2023)
UKNC

**UKNC** () on Nõukogude Liidus toodetud PDP-11-ühilduv personaalarvuti, mis oli eelkõige mõeldud kasutamiseks koolide arvutiklassides.

Seda tuntakse ka nime Elektronika MS-0511 all.

## Tehnilised näitajad

## Vaata ka
* DVK
Richard Sutt

**Richard Helmar Sutt** (3. detsember (vkj)/ 16. detsember 1906 Väljaotsa talu, Suure-Kõpu vald, Viljandimaa – 16. mai 1973 Tallinn) oli Eesti sõjaväelane (leitnant).

Ta teenis Ratsarügemendis, ülendati 1932. aastal leitnandiks. 12. märtsil 1935 ta vahistati poliitilise politsei poolt. Teda kahtlustati osalemises Vabadussõjalaste liikumises. Kaks nädalat hiljem lasti ta vabaks, kuid oli sunnitud lahkuma teenistusest 1. aprillist 1935.

1937. aastal astus ta Võõrleegioni. Võitles mais 1940 Prantsusmaale tunginud Saksa sõjaväe vastu, oli juunist 1940 kuni juulini 1942 Saksa sõjavangis.

Nõukogude–Saksa sõja ajal teenis ta kompaniiülemana 35. Kaitsepataljonis. 

21. oktoobril 1944 ta arreteeriti, 5. märtsil 1945 mõisteti talle Vene NFSV KrK §58-1a järgi 10 aastat vabadusekaotust.

## Isiklikku
Tema vend oli ooperilaulja Hugo Sutt.

## Viited

## Välislingid
*"Kadett Richard Sutt". Foto 1927. Rahvusarhiivi Filmiarhiiv, EFA.73.A.338.67
*Eesti ohvitserid 1918-1940
*Eesti kommunismiohvrid 1940–1991
*Matmine Tallinna Rahumäe kalmistule, hauaplatsi asukoht teadmata
Histooni kood

**Histooni kood** on hüpotees, mille järgi histoonide modifikatsioonid mõjutavad kromatiini olekut ja seeläbi organismide pärilikkust läbi epigeneetika.

Selle hüpoteesi pakkusid 2000. aastal välja Brian Strahl ja David Allis.

Histooni kood oleks osa epigeneetilisest koodist.

## Viited
Ivo Raudjärv

**Ivo Raudjärv** (sündinud 1976) on Eesti jurist ja maksunõustaja.

Teda märgivad maksunõustajana rahvusvahelised väljaanded *Best Lawyers* ja *Guide to the World's Leading Tax Advisers*.

Ta lõpetas aastal 2000 Tartu Ülikooli õigusteaduskonna.

Raudjärv on olnud esindajaks mitmetes suurt avalikku tähelepanu pälvinud maksuvaidlustes, näiteks AS Sylvester ja AS Tartu Mill maksuvaidlused.

## Ühiskondlik tegevus
Ivo Raudjärv oli Eesti Maksumaksjate Liidu juhatuse liige 2005–2016 (juhatuse esimees 2006–2007).

## Viited
Maia Mathiesen

**Maia Mathiesen** (kuni 1944 **Maia Sinberg**; 24. august 1919 Tallinn – 10. juuni 2013 Stockholm) oli eesti kunstiteadlane ja eesti kultuuri edendaja Rootsis.

Ta lõpetas 1938. aastal Lenderi tütarlaste gümnaasiumi ja plaanis järgmisel aastal alustada arhitektuuriõpinguid Helsingi Tehnikaülikoolis, kuid see osutus sõja tõttu võimatuks. Selle asemel hakkas ta õppima ehitustehnikat Tallinna Tehnikaülikoolis.

Ta oli Eesti Naisüliõpilaste Seltsi liige.

## Kunstiõpingud ja töö
Ta põgenes 1944. aastal Soome kaudu Rootsi. Ta elas Höganäsis, Malmös ja jälle Höganäsis, siis kolis ta 1964. aastal Västeråsi.

Västeråsi perioodil alustas ta ülikooliõpinguid kunstiajaloo ja esteetika alal ning kaitses filosoofiakandidaadi väitekirja. On uurinud Eduard Wiiralti loomingut.

Pärast kolimist Stockholmi 1977. aastal jätkas ta ka õpinguid esteetika doktorandina Uppsala Ülikoolis. Ta kutsuti tööle Eesti Kultuuri Koondisse, kus ta korraldas aastakümnete jooksul kunstinäitusi, kontserte ja kirjandusõhtuid. 

Ta suri 10. juuni 2013 Stockholmis ning maeti 20. aprillil 2014 Brunnby kirikuaeda Höganäsi vallas Skåne läänis.

## Isiklikku
Tema isa Toomas Sinberg pärines Krimmi asunike kolmandast põlvkonnast ja töötas Tallinnas Asundusameti juhatajana. Ema Maria (sündinud Orgo) oli pärit Sillamäelt Orgode talust.

Maia Sinberg abiellus Mihkel Mathieseniga 24. juunil 1944. Seejärel põgenes Soome Raumasse ning sealt edasi Põhja-Rootsi. Abikaasa jäi esmalt maha, aga temal õnnestus koos vanematega Kihnu ja Ojamaa kaudu tulla Lõuna-Rootsi järele. Mathiesenid said varakevadel 1945 tööd Höganäsis ning elasid pärast nii Malmös kui jällegi Höganäsis, enne kui elutee neid 1964. aastal Västeråsi ja 1977. aastal Stockholmi viis. 

Neil sündisid pojad Toomas Indrek (1946), Mait Mihkel (1949–2005) ja Tiit Ilmar (1957).

## Viited

## Kirjandus
*"Maia Mathiesen 90-aastane – õnnitleme!". Eesti Päevaleht nr 32, 19. august 2009. Lk 13

## Välislingid
*Haud Brunnby kirikuaias
Hamlet (Blomi film 1910)

**"Hamlet"** on August Blomi poolt Taanis 1910. aastal loodud tummfilm. Film tugineb William Shakespeare'i samanimelisele näidendile (tragöödia).

## Näitlejad
*Alwin Neuβ – Hamlet
*Aage Hertel
*Ella La Cour – Gertrude
*Emilie Sannom
*Einar Zangenberg
*Oscar Langkilde
Aiamaa raudteepeatus

**Aiamaa raudteepeatus** oli raudteepeatus Tartu–Valga liinil Nõo vallas Aiamaa külas.

Peatus asus Ropka raudteejaama ja Nõo raudteejaama vahel (kilometraaž 440,26). 

Avamisel jäi peatus Meeri valda. 1940. aastal oli Aiamaa [Nõo vald (1939)|Nõo vallas]] Tartumaal ning raudteepolitsei Valga jaoskonna Võru rajoonis. Aiamaal peatusid kõik Tartu–Elva rongid ja tavalised Tartu–Valga rongid. Viimane reisirong peatus Aiamaa raudteepeatuses 2008. aastal, enne Tartu–Valga raudtee remondi algust. Pärast rongiliikluse taastamist (2010) reisirongid enam Aiamaa peatuses majandus- ja kommunikatsiooniministeeriumi otsuse järgi ei peatunud. Peatuskoht suleti seda kasutavate reisijate vähesuse tõttu.

Aiamaa raudteepeatuses oli madal, 20 cm kõrgune ja 30 meetri pikkune perroon, mis lammutati raudteelõigu remondi käigus 2009. aastal. Reisijate ooteruum oli lammutatud juba mõni aasta varem.

## Viited

## Välislingid
* Infot peatuse kohta; fotod (*[[vene keel]]es*)